section_heading: Boksačka karijera
paragraph_text: Liston je nakon poraza od Alija ubilježio još nekoliko pobjeda, no one su ostale u sjeni optužbi o namještanju, tako da novu priliku za naslov više nije dobio. Karijeru je zaključio borbama protiv Leotisa Martina 1969. (poraz u devetoj rundi, iako je Martin zbog ozljede oka zadobivene u ovoj borbi morao okončati karijeru) i Chucka Wepnera 1970. (pobjeda nokautom u desetoj rundi, nakon koje je Wepner zaradio čak 72 šava). U 54 profesionalne borbe ubilježio je 50 pobjeda, od čega čak 39 nokautom. 1991. primljen je u Međunarodnu boksačku kuću slavnih.